open-index/open-wikipedia-markdown huggingface dataset:
Hurtigløp på skøyter i Norge

**Hurtigløp på skøyter** regnes som en av Norges mest tradisjonsrike og eldste idretter og som en av Norges nasjonalidretter. Hurtigløp var Norges mest populære idrett til 1960-tallet; spesielt populær i byene. Skøyteløperen Axel Paulsen (1880-tallet) var en av landets første idrettsstjerner. Oscar Mathisen (aktiv 1907–1929) oppnådde også en popularitet som bare kan måles mot nasjonalhelter som Fridtjof Nansen og Roald Amundsen. Nansen selv var en vel så habil skøyteløper i sin ungdom og konkurrerte blant annet mot Axel Paulsen, som begge var medlemmer av Christiania Skøiteklub, nå Oslo Skøiteklub. Hjalmar Andersen («Hjallis») oppnådde en lignende popularitet etter krigen. Skøyteløperen Knut Johannesen («Kupper'n», aktiv 1951–64) ble i 1964 kåret til «Norges beste idrettsutøver gjennom tidene» gjennomført av Norges Røde Kors og Sportsjournalistenes klubb da han sto på høyden av karrieren. I likhet med Hjalmar Andersen i Vinter-OL 1952, tok Johann Olav Koss gull på de tre lengste distansene, ,  og  meter, i Vinter-OL 1994. I tillegg til «Hjallis» og Koss er Ivar Ballangrud også vinner av 3 gull i de olympiske lekene i 1936.

Norsk skøytesports hovedorganisasjon er Norges Skøyteforbund (NSF). NSF ble stiftet 27. februar 1893 og er Norges nest eldste særforbund. Arbeidernes Idrettsforbund (stiftet 1924, slått sammen med Norges Idrettsforbund 1940) hadde også hurtigløp som en av sine viktigste idretter. 

## Se også
*Norske rekorder på skøyter
*Liste over skøyteklubber i Norge

## Referanser


## Eksterne lenker
* Gjeldende nasjonale rekorder - SpeedskatingResults.com
* Nasjonale sesongbesteresultater - SpeedskatingResults.com
* Norges Skøyteforbund 
* Norway Supporter Team
Dansk Amerikansk Fodbold Forbund

**Dansk Amerikansk Fodbold Forbund** (forkortet **DAFF**) er en interesseorganisasjon for amerikansk fotball i Danmark. DAFF er medlem av Dansk Amerikansk Idræts Forbund (DAIF) og DAIF (anno 1998), som igjen er medlem av Danmarks Idræts-Forbund (DIF).

DAFF, som ble opprettet i 1989, har hovedsete i Idrættens Hus i Brøndby og ledes av en fulltidsansatt forbundsjef. Beslutningstagerne i DAFF er hovedstyret. En gruppe på ni medlemmer som velges på et årlig møte.

Man har siden 2000 opplevd en stor framgang i medlemstallet blant amerikansk fotballtilhengere. Dette kalles «zulueffekten», siden TV-stasjonen TV2 Zulu begynte å vise kamper fra NFL søndag kveld.

## Eksterne lenker
* Dansk Amerikansk Fodbold Forbund
John Kiffmeyer

**John Kiffmeyer** (også kjent som **Al Sobrante**) (født 1969) var den originale trommeslageren for punk-bandet Green Day. Kallenavnet hans er en referanse til hjembyen hans, El Sobrante.

## Biografi
Kiffmeyer er født i California i 1969. Hans første opptreden innen punk-verden var som trommer for bandet Isocracy. Det som Kiffmeyer er mest kjent for imidlertid, var hans tid i Green Day. Etter han sluttet i Isocracy, var Kiffmeyer med på å starte bandet Green Day. På grunn av hans erfaring og kunnskap innen undergrunnsmiljøet, Kiffmeyer greide å få bandet i gang ved å ringe til venner og kontakter, blant dem var den lokaltkjente Larry Livermore.

I 1990 forlot han bandet for å gå på Humboldt State University i Arcata, California. Kiffmeyer ble senere med i bandet The Ne'er Do Wells, som han forlot i 1994.
 
Han bor nå i San Francisco, California med hans kone Greta og sønnen Lolo.

## Referanser


## Eksterne lenker
* 
*
Elton Mayo

**George Elton Mayo** (født 26. desember 1880, død 7. september 1949) var en australsk psykolog og sosiolog fra Adelaide.

Han underviste ved University of Queensland fra 1919 til 1923. Han flyttet da til University of Pennsylvania, men brukte det meste av sin karriere på Harvard Business School (1926 til 1947) hvor han var professor i industriell forskning.

Mayo er kjent som grunnlegger av Human Relations Movement, og for sin forskning, inklusiv Hawthorne-studiene, og sin bok *The Social Problems of an Industrialised Civilization* (1933).  

## Referanser
Grain

**Grain** (symbol: **gr**) er en gammel engelsk måleenhet som er definert som  av et skålpund (453,59237 gram/7000 = 0,06479891 gram, dvs. ørlite mer enn et Nürenberggran). Enheten var fra gammelt regnet for vekten av ett byggkorn (engelsk *barley-grain*). Tre grain ble dessuten til en karat vekt (= ett frø fra johannesbrødfrukten).

Vekten på prosjektiler til skytevåpen oppgis ofte i grain av amerikanske produsenter, mens europeiske produsenter vanligvis oppgir i gram.

Omregningsfaktor:
*Grains x 0,0648 = gram (avrundet, omtrenglig omregning)
*Gram x 15,43 = grains (avrundet, omtrenglig omregning)

Enheten brukes idag hovedsakelig i Norge som måleenhet for skyttere som lader sine egne patroner ettersom enheten brukes i amerikansk ladedata og våpenlitteratur. Europeisk ladedata og våpenlitteratur oppgir istedet ofte mål i SI-enheten i gram, og gram og grain brukes derfor til en viss grad om hverandre. Den vanlige forkortelsen for grain er *gr*, og må ikke forveksles med den vanlige forkortelsen for gram *g* (gram forkortes også av og til *gr*, men dette er mindre vanlig). Da bruken av grain er godt innarbeidet til lading (særlig til pistolammunisjon) medfører dette i praksis ikke så mange misforståelser fordi man som regel kan forstå hva som menes ut ifra kontekst. Måleenhetsnavnet brukes dog i andre sammenhenger i Nord-Amerika.

Moderne digitale kruttvekter kan ofte veksle mellom gram og grain.

## Se også
* Nürenberggran
Casta

**Casta** kan sikte til:

*Det sosiale klassesystem spanjolene etablerte i koloniene,
*Met meksikanske ølmerket Casta.
Margareta Wästerstam

**Margareta Wästerstam** født *Ragnhild Margareta Wästerstam* (28. mars 1935 i Annedal, Göteborg), er en svensk skuespiller og TV-produsent.

## Filmografi (utvalg)
### Regi

### Manus

### Produsent

### Skuespiller

## Teater (utvalg)
* 1961 – Riksteatern oppsetning av En folkefiende – Petra (Regi: Per Sjöstrand)

## Eksterne lenker
* 
* ibsen.nb.no: Margareta Wästerstam
Tinchebray

**Tinchebray** er en tidligere kommune i departementet Orne i regionen Normandie nordvest i Frankrike.

Den 1. januar 2015 ble Tinchebray slått sammen med seks andre kommuner til den nye kommunen Tinchebray-Bocage.

## Historie
Den 28. september 1106 utspilte slaget ved Tinchebray hvor den engelske kongen Henrik I av England nedkjempet sin eldre bror Robert Curthose, hertug av Normandie.

I årene 1622&ndash;1623 ble byen berørt av en epidemi av pest.

## Befolkningsutvikling
***Antall innbyggere i kommunen Tinchebray***

## Kjente bygninger
* To kirker fra middelalderen
* Etnografisk museum
* Kirken Notre-Dame-des-Montiers bygget av Henrik I av England, klassifisert som Historisk bygning (*[[Monument historique]]*) i Frankrike
* Det gamle fengsel, nåværende museum av Tinchebray, hvor de gamle fengselsdørene fortsatt kan bli sett med inngraverte inskripsjoner fra de tidlige fangene.

## Industri
Byen har flere selskaper som er spesialisert i metallarbeid, maskinvare og redskap for jordbruk og hageanlegg. Cémoi sjokoladefabrikk er lokalisert i det gamle klosteret.

## Kjente personer fra Tinchebray
* Andre Breton (1896&ndash;1966), fransk forfatter, født i Tinchebray
* Guy Degrenne (1925&ndash;2006), fransk industrimann, , født i Tinchebray

## Referanser


## Eksterne lenker
* 
* Kommunedata INSEE
Det nye framskrittspartiet

**Det nye framskrittspartiet** (hangul: , hanja: , rr: Jinbo Shin-dang, mr: Chinbo Sin-tang) var et sosialistisk politisk parti i Sør-Korea. Partiet var venstreorientert og etablert i 2008 av en del utbrytere fra Demokratisk arbeiderparti som protesterte mot partiets fokus på koreansk nasjonalisme.

Det nye progressive partiet deltok i parlamentsvalget 2008, men uten å oppnå parlamentarisk representasjon. I et tilleggsvalg i valgkretsen Ulsan i 2009 lyktes partiet imidlertid i å få valgt Cho Seung-soo, etter en avtale med Demokratisk arbeiderparti om å ha Cho som felles kandidat mot de konservative.

Roh Hoe-chan var partiets første partileder.

I 2011 foreslo Demokratisk arbeiderparti en partifusjon. Partimedlemmene i Det nye framskrittspartiet fikk si sin mening i en egen avstemning og med knapt flertall avslo de invitasjonen. Cho Seung-soo meldte seg deretter inn Demokratisk arbeiderparti, og Det nye framskrittspartiet stod igjen uten representasjon i nasjonalforsamlingen.

27. februar 2012 vedtok partiet å fusjonere med Sosialistpartiet med 93 prosents overvekt, og tilsvarende har Sosialistpartiet vedtatt en tilsvarende fusjon 19. februar. En felles samlingskongress ble avholdt 4. mars 2012. Sosialistpartiet oppløses som eget parti og inngår i Det nye framskrittspartiet.

## Se også
*Politiske partier i Sør-Korea
*Valg i Sør-Korea

## Referanser


## Eksterne lenker
*
Den anti-imperialistiske nasjonale demokratiske front

**Den anti-imperialistiske nasjonale demokratiske front** (hangul: , hanja: , rr: Banje minjok minju jeonseon (Banje minjeon), mr: Panje minjok minju chŏnsŏn, engelsk: Anti-Imperialist National Democratic Front) er et forbudt sørkoreansk politisk parti. Partiet ble etablert som *Det revolusjonære gjenforeningspartiet* den 25. august 1969.

Partiet er forbudt med hjemmel i nasjonale sikkerhetslover men opererer likevel i det skjulte. Partiet kalles et politisk parti av de nordkoreanske myndighetene, og for en pro-kommunistisk spionring av sørkoreanske myndigheter. 

Partiet politikk følger Juche-filosofien og Songun-politikken og har som mål å etablere en revolusjon i Sør-Korea, fjerne USAs soldater og baser i landet, samt å sørge for en koreansk gjenforening. 

Partiets historie startet i 1964 da en komité for etableringen av *Det revolusjonære gjenforeningspartiet* ble etablert. Partiet ble etablert i 1969 av Kim Jong-tae og Choi Yong-do. Disse to, samt flere av partiets andre grunnleggere ble senere henrettet etter ordre fra den sørkoreanske regjeringen og daværende president Park Chung-hee. Kims kone og to barn forsvant sporløst, mens mange partimedlemmer fikk lange fengselsstraffer.

*Det revolusjonære gjenforeningspartiet* ble 27. juli 1985 slått sammen med *Sør-Koreas strategiske gjenforeningsparti* og byttet samtidig navn til *Sør-Koreas nasjonale demokratiske front*. Dagens navn er fra 23. mars 2005. 

Partiet har kontorer i Pyongyang i Nord-Korea og i Japan.

## Se også
* Politiske partier i Sør-Korea
* Valg i Sør-Korea

## Referanser


## Eksterne lenker
* 
*  AINDF nettsted
*  AINDF nettsted
Koreas grønne

**Koreas grønne** (hangul: , hanja: , rr: Chorok Jeongchi Yeondae, mr: Ch'orok Chǒngch'i Yǒndae) var et grønt politisk parti i Sør-Korea. Diskusjoner i 2003 ledet til stiftelsen av partiet den 10. juni 2004. Koreas grønne deltok i parlamentsvalget 2008, men oppnådde ikke parlamentarisk representasjon og la seg deretter ned.

## Se også
*De grønne
*Politiske partier i Sør-Korea
*Valg i Sør-Korea

## Referanser


## Eksterne lenker
*
Det frihetlige fremskrittspartiet

**Det frihetlige fremskrittspartiet** (hangul: , hanja: , revidert romanisering: *Jayu Seonjin-dang*, romanisering: *Chayu Sŏnjin-tang*) var et konservativt politisk parti i Sør-Korea fra 2008 til 2012.

Partiet ble dannet den 1. februar 2008 av utbrytere fra Det store nasjonalpartiet, etter at deres foretrukne presidentkandidat, Lee Hoi-chang, ikke ble nominert. Lee ble valgt til det nye partiets leder. Den 12. februar ble partiet Folket først, stiftet i 2005 og ledet av Sim Dae-pyung, innfusjonert i Det frihetlige fremskrittspartiet. Folket først hadde røtter tilbake til De forente liberaldemokratene (1995–2006), og hentet sin støtte i Chungcheong. Sim delte lederskapet i Det frihetlige fremskrittspartiet med Lee frem til august 2009. Etter innlemmelsen gikk Det frihetlige fremskrittspartiet fra 9 til 18 representanter i Sør-Koreas nasjonalforsamling ved valget i april 2008, da partiet fikk vel 7 % av stemmene og ble tredje størst.

Ved valget til nasjonalforsamlingen i april 2012 ble partiets representasjon redusert fra 18 til 5 mandater. Partileder Sim annonserte sin avgang etter dette valgresultatet, og Lee Hoi-chang meldte seg ut. Den 29. mai antok partiet navnet Det progressive gjenforeningspartiet () og valgte Rhee In-je til leder. Med dette ville partiet arbeide for koreansk gjenforening, ifølge Rhee. Den 16. november samme år gikk partiet inn igjen i Det store nasjonalpartiet, som i mellomtiden hadde skiftet navn til Ny verden.
__NOTOC__
## Ledere
*Rhee In-je 29. mai 2012–16. november 2012
*Sim Dae-pyung 10. oktober 2011–12. april 2012
*Byeon Woong-jeon 9. mai 2011–10. oktober 2011
*Sim Dae-pyung 12. februar 2008–31. august 2009
*Lee Hoi-chang 1. februar 2008–9. mai 2011

## Se også
*Politiske partier i Sør-Korea
*Valg i Sør-Korea

## Referanser


## Eksterne lenker
* 
*
Det demokratiske partiet (Sør-Korea, 2008)

**Det demokratiske partiet** (hangul: , hanja: , rr: Minju-dang, mr: Minju-tang) var et liberalt og sentrumsnært politisk parti i Sør-Korea. Etter Parlamentsvalget i Sør-Korea 2008 var partiet landets ledende opposisjonsparti. 16. desember 2011 etablerte partiet, sammen med Citizen Integration Party og Federation of Korean Trade Unions et nytt politisk parti som stilte opp ved parlamentsvalget 11. april og presidentvalget 19. desember. Navnet på det nye partiet var «Det demokratiske enhetspartiet».

Partiet hentet støtte fra yngre generasjoner og fra Jeolla-regionen helt sør i landet. Partiet fikk støtte ved å være motstander av riksrettssaken mot president Roh Moo-hyun. Partiets forgjenger vant 32 av 49 seter i Seoul, 44 av 62 i Incheon og Gyeonggi i 2004, noe som var en bekreftelse på presidentens støtte i befolkningen. En rekke suppleringsvalg i flere distrikter førte derimot til at partiet mistet majoriteten i nasjonalforsamlingen.

## Politisk plattform
Det demokratiske partiet har støttet militante fagforeninger og vært tilhenger av regulering av næringslivet. Det har støttet økte sosiale tjenester for lavinntektsgrupper finansiert ved økt skattlegging av middelklassen og har lagt mindre vekt på den økonomiske veksten. En av strategiene har vært å fokusere mer på inntektsforskjellene, selv om forskjellene er forholdsvis små sammenlignet med USA og Vest-Europa.

Partiet har støttet grupper som er positive til Nord-Korea og har støttet regjeringens politikk om å yte bistand til nabolandet uten betingelser, den såkalte solskinnspolitikken.

## Historie
Partiet kan sees som en fortsettelse av Uri-partiet, som i 2004 brøt ut fra Millennium demokratiske parti. Uri-partiet var tidligere president Roh Moo-hyuns parti og fikk flertall i nasjonalforsamlingen etter parlamentsvalget 2004. Uri-partiets ledere støttet Roh-administrasjonens politikk for å redusere landets tradisjonelt sterke allianse med USA og Japan. Imidlertid mislyktes partiets politikk på flere områder, og partiets støtte krympet.

I 2007 slo Uri-partiet seg sammen med Det forente nye demokratiske partiet og ble til Det forente nye demokratiske partiet. I 2008 ble Det forente nye demokratiske partiet slått sammen med Det demokratiske partiet (inntil 2002 kjent som Millennium demokratiske parti) til Det forente liberale partiet. Man hadde lyktes i å gjenforene liberale, sentrumsnære krefter i sørkoreansk politikk, og noen måneder senere ble partiets navn endret til det nåværende.

## Se også
*Politiske partier i Sør-Korea
*Valg i Sør-Korea

## Referanser


## Eksterne lenker
*
Det kreative koreapartiet

**Det kreative koreapartiet** (hangul: , hanja: , rr: Changjo Hanguk-dang, mr: Ch'angjo Han'guk-tang) var et liberalt, humanistisk og sentrumsnært politisk parti i Sør-Korea.

Partiet ble etablert den 4. oktober 2007 av utbrytere fra Uri-partiet, og leder ble den velkjente forretningsmannen Moon Kook-hyun. Moon lyktes ikke i presidentvalget i 2007, men partiet fikk tre mandater ved parlamentsvalget 2008, deriblant Moon selv, som ble valgt fra et distrikt i Seoul. Senere har Det kreative koreapartiet tapt ett av disse mandatene.

## Se også
*Politiske partier i Sør-Korea
*Valg i Sør-Korea

## Referanser


## Eksterne lenker
* 
*
Bergslagsbanan

**Bergslagsbanan** er offisielt den svensk jernbanestrekningen mellom Gävle og Kil / Frövi. I dagligtale regnes strekningen Kil – Göteborg også med. Byggingen av banen begynte i 1855. 1877 ble strekningen Kil–Ställdalen tatt i bruk, hele strekningen var i drift 1879.

Bergslagsbanan er en viktig godsstrekning, men har også passasjertrafikk, bortsett fra mellom Kil og Nykroppa.

## Linjekart

|}

## Kilder

* Trafikverket om Bergslagsbanan
* Eisenbahn- und Verkehrsatlas von Europa, J. J. Arnd, Leipzig 1897.

## Eksterne lenker
*
Elefantøya

:*For øya utenfor [[Bombay]], se [[Elephanta-øya]]

*'Elefantøya*' ([[engelsk]]: *Elephant Island*; [[spansk]]: *Isla Elefante'') er en isdekt kupert øy i øygruppen Sør-Shetlandsøyene nordvest for Antarktishalvøya. Øya ligger 1290 km vest-sørvest av Sør-Georgia, 940 km sør for Falklandsøyene og 890 km sørøst for Kapp Horn. Øya ligger innenfor kravområdet til Argentinsk Antarktis, Chilensk Antarktis og Britisk Antarktis. Øyas høyeste punkt er 852 moh og ligger i fjellkjeden Pardo Ridge. 

Øya har ingen flora av betydning og været er preget av tåke og snø. Bøylepingviner og seler finnes langs kysten og ringpingviner hekker på øya.

Elefantøya har antagelig fått sitt navn etter sin elefanthodelignende form og av elefantselene som ble sett på øya av kaptein George Powell i 1821.

Elefantøya er kjent for å være tilfluktssted for Ernest Shackleton og hans mannskap på 28 som i 1916 mistet sitt skip «Endurance» i Weddellhavets ismasser. De innså at de ikke kom til å bli reddet av et forbipasserende skip, så Shackleton besluttet å sette kursen mot Sør-Georgia i en liten redningsbåt for å berge det øvrige mannskapet. Sør-Georgia hadde på den tiden flere landbaserte hvalfangststasjoner. Shackleton og fem andre seilte avgårde andre påskedag (24. april) 1916 i den åpne redningsbåten «James Caird» på en ferd som var 1290 km lang. Etter to uker kom de frem til Sør-Georgia. Den 30. august 1916 returnerte Shackleton til øya og kunne konstatere at samtlige av mannskapet hadde overlevd ventetiden. 

Mannskapet hadde i fire måneder brukt to livbåter dekt med teltduker som husly. Hvalspekk ble brukt som stearinlys. Kostholdet bestod av pingviner og seler.

En byste av kaptein Luis Alberto Pardo på «Yelcho» som kom mennene til unnsetning, samt en steinstøtte og plaketter på Point Wild er oppført på lista over historiske steder og kulturminner i Antarktis og beskyttet av bestemmelsene som er gitt i Antarktistraktaten. En vik på den sørvestre kysten av Elefantøya der det ligger et seilskutevrak, er også oppført på denne lista.


Elephant map.png|Kart over Elefantøya
Elephant Island by Landsat 8.jpeg|Elefantøya
James caird voyage1.PNG|Seilingsruta for livbåten «James Caird» fra Elefantøya til Sør-Georgia
LaunchingTheJamesCaird2.jpg|«James Caird» settes i sjøen på stranden på Elefantøya 24. april 1916
AllSafeAllWell.jpg
Elephant_island_party.jpg


## Referanser




## Eksterne lenker
*
Your Time Has Come

**«Your Time Has Come»** er den andre singelen fra Audioslaves album *[[Out Of Exile]]*. «Your Time Has Come» gjorde det kommersielt bra og fikk høye listeplasseringer i USA. Dette er en av få Audioslave-sangene som har et politisk tema som handler om dop og Vietnamkrigen. 

## Sporliste
# «Your Time Has Come» – 4:15

## Eksterne lenker
*
Modelo especial

**Modelo especial** er et meksikansk ølmerke av type pilsner som blir produsert av Grupo Modelo. Dette er et av Grupo Modelos viktigste produkter og det har vært produsert helt siden oppstarten av selskapet i 1925. Modelo especial blir tappet både på flasker og bokser.
Original Fire

**«Original Fire»** er den første singelen fra Audioslave sitt tredje og siste studioalbum, *[[Revelations (album)|Revelations]]*. Sangen er kjent for Tom Morello sine gitarsoloer som er inspirert av 1980-talls-funk. I musikkvideoen ser man forskjellige mennesker som har vært en inspirasjonskilde for hvert av medlemmene. Eksempler på dette er Che Guevara, Johnny Cash, Martin Luther King, The Clash og Nelson Mandela.

## Sporliste
### CD-versjon
# «Original Fire» (Album Version)
# «Set It Off» (Live at the Quart Festival)
# «Gasoline» (Live at the Quart Festival)

### 7" Vinyl
# «Original Fire» (Album Version)
# «Doesn't Remind Me» (Live at the Quart Festival)

## Eksterne lenker
*
Meråker Idrettsgymnas Rifle

**Meråker Idrettsgymnas Rifle** er en skyteklubb i Meråker, Nord-Trøndelag, organisert i Norges Skytterforbund. Klubben ble dannet i 2000, i forbindelse med opprettelsen av Skytterlinja ved Meråker videregående skole.

Skyttere fra MIR er blant andre
* Anne Marit Nordløkken, som har flere norgesrekorder og NM-titler omkring 2006-07 
* Gina Helstad har også fullt hus på 30 skudd stående på 15 meter
* , juniorverdensmester 2014
* , juniornorgesmester 2015 og 2017

## Referanser


## Eksterne lenker
*
Hjalmar Wessel

**Hjalmar Wessel** (1876–1933) var norsk jurist og industrimann.

## Borregaard
Hjalmar Wessel var den første generaldirektøren ved Borregaard etter at selskapet var blitt kjøpt av norske interesser fra The Kellner-Partington Paper Pulp Co. Ltd. i 1917.  Aksjeselskapet Borregaard ble dannet våren 1918. Hjemkjøpet kostet om lag 100 millioner kroner og handelen var en personlig bragd for Wessel. Wessel moderniserte driften og ekspanderte konsernet med flere oppkjøp i sin tid som sjef. 

## Utdannelse og virksomhet
Hjalmar Wessel var utdannet cand.jur. og praktiserte som sakfører i Oslo fra 1897 til 1917, sammen med fetteren høyesterettsadvokat Ulrik Cappelen Flood. I 1911 gikk Wessel over til papirindustrien som direktør for et fellesskap av Follafoss, Værdalsbruket og Helge-Rein-By bruk. 

Wessel var også medlem av Akers formannskap fra 1905 til 1910 og hadde i denne perioden rekke andre kommunale verv.

## Familie
Hjalmar Wessel tilhørte den kjente slekten Wessel. Foreldrene var oberstløytnant Jonas Wessel (1841–1910) gift med Hanna Flood (1852–1879) fra Porsgrunn. 

Hjalmar Wessel var gift med Ellen født Jeremiassen (1876–1967), datter av Johan Jeremiassen (1843–1889), grunnlegger av Porsgrunds Porselænsfabrik, og gift med Ellen Serine født Knudsen (1846–1937) som var datter av skipsreder Christen Knudsen (1813–1888), Porsgrunn, og søster av skipsrederne og politikerne Jørgen Christian Knudsen og Gunnar Knudsen. Ellen Wessel var medforfatter av slektsboken *Våre besteforeldre : Guro og Christen Knudsen - deres barn og barnebarn*, 1929, opptrykt i 1999.

Hjalmar og Ellen Wessel hadde fire barn og av disse har de to døtrene, Hanna Benedicte («Dikken») gift Cappelen, og Sigrid gift Pedersen, i dag etterkommere i flere land.

## Kilder
* Arthur Stonehill (1965): *Utenlandske eierinteresser i norske bedrifter.* SSB Samfunnsøkonomiske studier nr. 14  http://www.ssb.no/histstat/sos/sos14.pdf
* *Hvem er hvem* (1933)
* *Studenterne fra 1893* (1918)
* *Foredlet virke : historien om Borregaard 1889-1989* – Trond Bergh og Even Lange (1989)
* Ellen Wessel og Lulli Knudsen: *[http://urn.nb.no/URN:NBN:no-nb_digibok_2011111708018 Våre besteforeldre Guro og Christen Knudsen – deres barn og barnebarn]*, Oslo 1929. Opptrykk 1999.
Audioslave (DVD)

***Audioslave*** er det første konsertfilmen med Audioslave, utgitt i 2003. DVD-en inneholder blant annet musikkvideoene til bandets to første singler. Filmalbumet ble sertifisert til gull av RIAA.

## Sporliste
#«Cochise»
#«Like a Stone»
#«Show Me How to Live»
#«Set It Off» (live)
#«Gasoline» (live)

## Personell
*Chris Cornell – Vokalist
*Tom Morello – Gitar
*Tim Commerford – Bass
*Brad Wilk – Trommer

## Referanser


## Eksterne lenker
*
Gammel-Tóken

**Gammel-Tóken** var en fiktiv hobbit fra romanen Ringenes Herre. Han var bestefaren til Bilbo Lommelun, oldefaren til Frodo Lommelun og Muntiadok Brennibukk og tipp-oldefaren til Peregrin Tók. Gammel-Tóken ble 130&nbsp;år gammel og var den lengstlevende hobbiten helt til Bilbo slo han.

## Bakgrunn
Gammel-Tóken ble født i år 2790, men ingenting er kjent om hans utseende som ung. Studiet av hans mange etterkommere tyder imidlertid på at han, i likhet med flere i slekten, hadde brunt hår. Men ettersom han ble eldre, ble håret hvitt - akkurat som med barnebarnet Bilbo Lommelun noen tiår senere. I filmatiseringen av The Hobbit, av Peter Jackson, blir Gammel-Tóken fremstilt som en energisk, lubben gammel hobbit, med relativt langt hvitt hår med tykke kinnskjegg, og en utstående nese.

Gammel-Tóken knyttet et sterkt vennskap med trollmannen Gandalv grå. Samtidg som de aller fleste andre hobbiter hadde for vane å frykte mennesker, og andre talende arter som var fremmede for Hobsyssel. Gammel-Tóken døde i år 2920 i løpet av Midgards tredje tideverv, når han var 130 år gammel. Dette gjorde ham til den eldste hobbiten som noen gang har levd i Midgard. Denne rekorden ble ikke slått av Bilbo Lommelun, hans barnebarn, før et helt århundre senere.

I løpet av sitt lange liv fødte Gammel-Tóken og kone Adamanta Boulot elleve ganger. Dermed var de i mange år det hobbit-paret som skal ha født det største antallet barn. Men denne rekorden ble også utlignet og deretter slått, etter slutten av den store Ring-krigen, av Samvis Gamgod. Sammen med Sams kone Rosi Småtun fikk de til sammen tretten hobbit-barn. I år 2848, når han var 58 år gammel, etter farens død, fikk Gammel-Tóken rollen som «Thegn» en stor politisk skikkelse i Hobyssel. Men denne tittelen ble senere overført til hans eldste sønn Isemgrim III. Etter hans død forble Gammel-Tóken en av de mest kjente hobbitene i fylket, på grunn av hans lange levetid.
Out of Exile (sang)

**«Out Of Exile»** er den fjerde og siste singelen fra Audioslaves album *[[Out Of Exile]]*, og ble gitt ut til radiospilling i 2006 uten noen medfølgende musikkvideo. Cornell har sagt at han lagde sangen mens konen hans var gravid og det var derfor han kalte sangen «Out Of Exile».
Magnum Photos

**Magnum Photos**, drevet av Magnum Agency, er et internasjonalt kooperativ av fotografer. Det er ett av verdens ledende når det gjelder dokumentarfotografi. Magnum Photos mottar støtte fra Canon og Nikon, men byrået eies av fotografene – administrasjonen har kun en støttefunksjon og medlemmene beholder alle rettigheter til egne arbeider. Samtlige viktige avgjørelser tas i plenum på årlige samlinger, som blir holdt vekselvis i New York og Paris. Magnum har kontorer i New York, Paris, London og Tokyo.  

Byrået ble grunnlagt av krigsfotografene Robert Capa, David «Chim» Seymour, Henri Cartier-Bresson, og George Rodger i 1947, som en reaksjon på deres opplevelser gjennom sitt arbeid under Andre verdenskrig. To av dem døde under krigsfotografering: Capa i Nord-Vietnam i 1954 og Seymour ved Suez-kanalen i 1956.

Kravene er strenge for å bli medlem. Siden 1947 er kun 79 fotografer blitt opptatt.

Jonas Bendiksen ble fullt medlem i 2008, som eneste nordmann.

## Referanser


## Litteratur
* *Magnum: Fifty Years at the Front Line of History* av Russell Miller, Grove Press (oktober, 1999), ISBN 0-8021-3653-2.
* *Magnum Stories* av Chris Boot, Phaidon Press (1. desember 2004), ISBN 0-7148-4245-1.

## Eksterne lenker
*
Folkspraak

**Folkspraak**, også skrevet som **Folksprok**, **Folksprak**, **Folksprâk**, **Folkspraek**, **Folksprák** eller **Folkspråk**, er et pidginspråk som startet sin utvikling på 1960-tallet. I begynnelsen var språket et eksperiment gjort av en gruppe mennesker som levde i et nedlagt kloster på en liten øy på vestkysten av Danmark. I dette samfunnet levde det nordmenn, svensker, dansker, tyskere, nederlendere, amerikanere og briter. Sammen utviklet de dette pidginspråket utfra sine egne språk. Samfunnet ble oppløst etter noen få år.
I dag fortsetter utviklingen av språket hovedsakelig gjennom en yahoogruppe.

Språket er tenkt som et planspråk som skal være lett å lære for alle som kan ett eller flere av de germanske språk fra før. Språket er nå i ferd med å utvikle seg til to forskjellige dialekter kalt for *Folkspraak Express* og *Folkspraak Pro*.

## Eksterne lenker
* Der Folkspraakinstitut
* Om Folkspraak på svensk
* Om Folkspraak på engelsk
* Yahoogruppe om Folkspraak
* Wikibooks om Folkspraak
William, greve av Mortain

**William de Mortaigne**, greve av Mortain (død etter 1140) var sønn av Robert, greve av Mortain og halvbror av Vilhelm Erobreren.

Fra barndommen skal William ha vært en uforsonlig fiende av sin fetter Henrik I av England, og krevde fra ham ikke bare sin fars jarledømmer i Mortain i Manche i Normandie og Cornwall i sørlige England, mens også hans onkels jarledømme i Kent. 

I 1103 krysset William de Mortaigne Den engelske kanal fra England til Normandie og gikk i åpent opprør mot den engelske kongen ved å alliere seg med hertugen av Normandie, Henriks eldre bror Robert Curthose. Resultatet var at hans engelske eiendommer ble konfiskert av kronen.

William deltok i slaget ved Tinchebray på Robert Curthoses side i 1106, og ble tatt til fange, og fratatt grevskapet Mortain. Mange av motstanderne ble frigitt, blant annet Edgar Ætheling, men en del ble plassert i fangenskap. Robert Curthose satt fengslet i England livet ut, men William de Mortaigne klarte etter mange år å flykte, og uten titler og landområder ble han munk i det engelske klosteret Bermondsey Abbey i 1140.

## Referanser


## Litteratur
* Planché, J.R.: *The Conqueror and His Companions*. London 1874: Tinsley Brothers.
* Mosley, Charles et al.: *Burke's Peerage & Baronetage*, 106th Edition, 1999. Side cxiv
* Cokayne, G. E.: *Complete Peerage of England Scotland Ireland Great Britain and the United Kingdom*, Sutton Publishing Ltd, 2000, Side III:428-9, III:418-91
Live in Cuba

***Live in Cuba*** er den andre konsertfilmen fra Audioslave. *Live in Cuba* inneholder deler av konserten på Cuba. Audioslave var det første amerikanske bandet som noen gang har holdt en konsert på Cuba. Det ble spilt 26 sanger på konserten, men bare 18 sanger kom med på DVD-en.

## Sporliste
# «Set it Off»
# «Your Time Has Come»
# «Like a Stone»
# «Spoonman»
# «The Worm»
# «Gasoline»
# «Heaven's Dead»
# «Doesn't Remind Me»
# «Be Yourself»
# «Bulls on Parade»
# «Sleep Now in the Fire»
# «Out of Exile»
# «Outshined»
# «Shadow on the Sun»
# «Black Hole Sun»
# «I Am the Highway»
# «Show Me How To Live»
# «Cochise»

### Deluxe Edition AOL Sessions audio CD
# «Be Yourself»
# «Loud Love»
# «Doesn't Remind Me»
# «Out of Exile»
# «Sleep Now in the Fire»

## Eksterne lenker
Lahti L-35

**Lahti L-35** er en finsk pistol designet av Aimo Lahti.

Den ble fremstilt i 4 serier ifra 1935 til 1952. De ble produsert av Valtion Kivääritehdas (**VKT**), og ca. 9&nbsp;000 enheter ble laget. Pistolen har rekyl-akselerator for å forbedre funksjoneringen i kulde, noe som er sjeldent for pistoler.

Pistolen ble brukt i vinterkrigen og den finske fortsettelseskrigen, og var den offisielle tjenestepistolen for finske militærstyrker frem til 1980-tallet, da den ble erstattet av Browning BDA. Pistolen ble også laget på lisens i Sverige på Husqvarna-fabrikken under navnet Husqvarna M/40.

## Eksterne lenker
* Jaeger Platoon: Finnish army 1918-1945 revolvers & pistols part 1 
* Lahti L-35 and Husqvarna M/40  – Modern Firearms & Ammunition
* Lahti L-35 pistol  – The Finnish Weapons Series
Morgan Nicholls

**Morgan Daniel Nicholls** (født 18. mars 1971) er en britisk musiker, som tidligere har spilt i bandet ved navn Senseless Things. Han har hjulpet andre band som Gorillaz som bassist og Muse som keyboardist/bassist/bakgrunnsvokalist.

I 2002 var Nicholls produsent for QueenAdreenas Drink me.

I 2004, som bassist for The Streets, måtte Nicholls steppe inn for Christopher Wolstenholme fra Muse på grunn av Wolstenholmes skade i håndleddet. Dette skjedde under V Festival i England.

I 2006 begynte han for fullt som hjelpemedlem i Muse da han hjalp til under innspillingen av *[[Black Holes and Revelations]]*. Etter dette har Nicholls turnert sammen med Muse som keyboardist/bakgrunnsvokalist på livekonserter.

## Referanser


## Eksterne lenker
* 
*
Andrés Nocioni

**Andrés Marcelo Nocioni** (født 30. november 1979 i Santa Fe er en argentinsk basketballspiller som spiller i den amerikanske NBA-ligaen for laget Philadelphia 76ers og for det argentinske basketballandslaget.

## Historie
Tidligere var Nocioni en forholdsvis ukjent basketballspiller, men i 2005 fikk han vist sitt enorme potensial. Han spilte seg inn i NBA og viste sine ferdigheter som skytter og en overraskende god forsvarsspiller. Nocioni har i ettertid utviklet seg til en solid dunker i serien.

Han spilte for det argentinske landslaget som tok gull under OL 2004 i Athen, blant annet etter å ha slått ut USA i semifinalen.

Etter 2009/10-sesongen var Nocioni involvert i et bytte som sendte både han og Spencer Hawes til Philadelphia 76ers fra Sacramento Kings mot Samuel Dalembert.

## Referanser


## Eksterne lenker
* 
* NBA.com profil: Andres Nocioni
Holmengrå fyr

**Holmengrå fyr** er et kystfyr i Fedje i Vestland. Fyret ligger rett nord for Fedje, ytterst i Fensfjorden som er innløpet til Equinor sitt oljeraffineri på Mongstad. Det markerer den sørlige avgrensningen av Sognesjøen, som strekker seg herfra og nord til munningen av Sognefjorden.

Fyret ble tent første gang i 1892. Fyret er et 35,5 meter høyt firkantet hvitt tårn med rød hatt. Det lyser med karakteristikk ISO WRG 6s og har en lysvidde på 13–10 M.

Fyret fikk tåkesignal i 1954 og ble elektrifisert i 1955. I 1975 ble det montert racon. Fyret ble automatisert og fraflyttet i 1989.

I dag er fyrvokterboligen innredet som ferieleilighet og som kan bookes for fyr-ferie.

Det har vært en rekke skipsforlis ved Holmengrå Fyr i nyere tid:

* 20. september 1982: Fraktefartøy «Hico» av Stavanger sprang lekk og sank 19&nbsp;km (10 nautiske mil) nordvest av Holmengrå fyr. Ingen omkom. 
* 9. januar 1983: Fraktefartøy «Bebko» i kornfart for Stako havarerte nord for Holmengrå fyr. De syv sjøfolkene berget i full storm.  
* 4. februar 1989: Fraktefartøy «Coast Trader» drev på land ved Holmengrå etter propellhavari. Mannskapet på fire reddet av losbåt i siste liten. 
* 25. september 1989: Smågasstankeren «Melrose» havarerte i storm sørvest for Holmengrå fyr. Alle ble berget.

## Kilder
* Den norske los, Bind 3. Statens kartverk - Sjøkartverket

## Eksterne lenker
* FEDJE KOMMUNE
* Bergens Tidende – Tidligere ulykker på Fedje
* Informasjon - Besøk Holmengrå
Negra Modelo

**Negra Modelo** er et meksikansk ølmerke ølmerke av type Vienna lager som har vært produsert av Grupo Modelo siden 1926. Negra Modelo er et av de mest solgte mørke ølmerkene i Mexico og en eksportutgave selges både i USA og i store deler av Europa.
Barrilito

**Barrilito** er et meksikansk ølmerke av typen pilsner og produseres av Grupo Modelo. Flasken har en form som skiller seg en del ut fra andre meksikanske ølmerker.
Gusinooziorsk

**Gusinooziorsk** (russisk: Гусиноозёрск) er en by i Republikken Burjatia i Russland. Den ligger i nordenden av Gusinojesjøen, rundt 100&nbsp;km sørvest for Ulan-Ude. Innbyggertall: 25&nbsp;400 (est. 2005), 26&nbsp;502 (folketelling 2002). Byen hadde .  

Byen ble grunnlagt i 1939 under navnet *Shakhty* (russisk: Ша́хты) i forbindelse med utbygging av forekomster av brunkull i området. Navnet ble i 1953 endret til det nåværende Gusinooziorsk.

## Referanser
Over the Hills and Far Away

**«Over the Hills and Far Away»** er en sang av den nordirske gitaristen Gary Moore, først utgitt som singel i 1986. Den er på albumet *[[Wild Frontier]]*.

Sangen er en hardrock-sang med sterk innblanding av keltisk folkemusikk. Det er stor bruk av strykere i sangen, som spiller sammen med gitaren. Gitarspillingen er veldig rask.

Det er den Gary Moore-sangen som både har fått høyst listeplassering i Norge (1 plass), og den som har vært lengst på listen (13 uker).

Det er også både en Led Zeppelin-sang og en irsk folkemelodi med samme tittel, men det er ikke samme sangen.

## Tekst
Teksten omhandler en mann som har begått et ran. Han blir pågrepet av politiet, og får høre at han er mistenkt for ran. Mannen tør ikke å si hvor han var når ranet skjedde fordi han da var med kona til bestevennen. En dag vil de igjen være sammen, og være i hverandres armer igjen. I ti lange år skal han telle dagene.

## Nightwishs versjon
 
Det finske power metal/symfonisk metal-bandet Nightwish ga i 2001 ut en coverversjon av «Over the Hills and Far Away». Den ble utgitt på en EP, som er bandets eneste EP, på Spinefarm og Drakkar. Nightwishs versjon har et høyere tempo på trommene enn originalen. Denne versjonen ble sunget med høye opera-vokaler. I tillegg var alle gitarsoloene erstattet med keyboard. 

Nightwishs bassist Sami Vänskä forlot bandet etter produksjonen av dette albumet, på grunn av musikalske uenigheter mellom han og Tuomas Holopainen. Sami ble erstattet av Marco Hietala. 

## Referanser


## Eksterne lenker
*
Olaj Johan Olsen

**Olaj Johan Olsen** (1851–1920) var en norsk embetsmann og statsråd for Venstre.

Olsen hadde stilling som jurist i statsadministrasjonen.

Han var statsråd i perioden 1888–1889, dels justisminister, dels finansminister. Deretter var han amtmann i Nordre Bergenhus amt (Sogn og Fjordane) fram til 1902, med unntak av perioden 1896–1898, da han var tilbake som regjeringsmedlem, først i statsrådsavdelinga i Stockholm, deretter i Indredepartementet. I 1902 blei Olsen utnevnt til borgermester i Bergen.

Olsen ble utnevnt til ridder av 1. klasse av St. Olavs Orden i 1887, og forfremmet til kommandør av 1. klasse i 1896.

Olsen hadde seks barn med kona Gudny Meinich (1866–1948):
* Odd Meinich-Olsen (1887–1979)
* Finn Meinich-Olsen (1888–1972), stortingsrepresentant for Høyre 1937–1945
* Leif Meinich-Olsen (1890–1978), direktør i Bergenshalvøens Kommunale Kraftselskap 1935–1961
* Kjell Meinich-Olsen (1892–1976), administrerende direktør i Norsk Hydro 1956–1960
* Rolf Meinich-Olsen (1894–1989)
* Gudny Meinich-Olsen (1896–1962)

## Referanser




## Eksterne lenker
*
Alyssa Milano

**Alyssa Jayne Milano** (født 1972) er en amerikansk sanger og skuespiller, som blant annet hadde rollen som Phoebe Halliwell i TV-serien *[[Charmed]]*. Hun var med i samtlige av seriens åtte sesonger; de tre siste årene var hun også produsent sammen med medspilleren og venninnen Holly Marie Combs.

## ''#metoo''-aktivisme
Den 15. oktober 2017 la Milano ut en melding på sin Twitter-konto der hun oppfordret kvinner som hadde opplevd seksuell trakassering og overgrep, til å poste *[[MeToo-bevegelsen|#metoo]]* som statusoppdatering. Denne emneknaggen hadde første gang blitt brukt i 2006 av Tarana Burke. Milano fortalte i etterkant at det var en venn av en venn som hadde foreslått at hun på denne måten skulle forsøke å vise utbredelsen av seksuell trakassering og overgrep. Den direkte foranledningen til at Milano gjenopplivet *#metoo*-emneknaggen var at Harvey Weinstein nettopp hadde blitt fratatt medlemskapet i Academy of Motion Picture Arts and Sciences på grunn av sine seksuelle forbrytelser mot kvinner i filmindustrien. Milano understreket at hun la ut oppfordringen sin for å skape en plattform hvor kvinner hadde en «mulighet, uten å måtte gå i detalj om sine historier dersom de ikke ville». Hun la ut Twitter-meldingen sin en søndag kveld; innen 24&nbsp;timer hadde over 53&nbsp;000 kvinner respondert ved å legge ut *#metoo* til svar.

## Referanser


## Eksterne lenker
* 	 
*
Severobajkalsk

**Severobajkalsk** (russisk: Северобайкальск) er en by i Republikken Burjatia i Russland. Den ligger i nordenden av Bajkalsjøen, ved munningen av elva Tyja, rundt 440&nbsp;km nordøst for Ulan-Ude.

Severobajkalsk ble grunnlagt i 1974 i forbindelse med byggingen av Bajkal-Amur-jernbanen (BAM). Den fikk innvilget bystatus i 1980. 

Byens hovednæringsveier er transport, treforedling, fiskeri og fiskeindustri.

## Referanser


## Eksterne lenker
* Regionen Severobajkalsk, det nordlige Bajkal (engelsk)
* Severobajkalsk-regionen i Burjatija (engelsk)
Babusjkin

**Babusjkin** (russisk: Ба́бушкин) er en by i Republikken Burjatia i Russland. Den ligger ved sørbredden av Bajkalsjøen, rundt 120&nbsp;km vest for Ulan-Ude. Innbyggertall: 4&nbsp;953 (folketelling 2002).

Byen ble grunnlagt i 1892 som poststasjonen Mysovaja (russisk: Мысовая). Navnet ble i 1941 endret til Babusjkin til ære for den sovjetiske revolusjonære Ivan Babusjkin, som ble arrestert og henrettet ved Mysovaja-stasjonen i 1906.

## Referanser
Ole Furu

**Ole Andreas Furu** (1841–1925) var en norsk embedsmann og politiker (H).
__NOTOC__
## Bakgrunn og yrkeskarrière
Han var sønn av gårdbruker Andreas Olsen Furu (1813–1887) og Karen Olsdatter Lien, og vokste opp på et skrint småbruk i Sunndal på Nordmøre.

Han ble krambodgutt som 15-åring, og virket som voluntør ved Nordmøre sorenskriverkontor i perioden 1858–1862. I 1862 skaffet han seg lån og dro til Heltbergs studentfabrikk i Kristiania, hvor han tok examen artium etter to år, til tross for ytterst begrenset skolegang. Han avla juridisk embedseksamen i 1867, og fikk ansettelse som edsvoren fullmektig ved sitt gamle sorenskriverkontor. Furu var privatpraktiserende overrettssakfører i Kristiansund i perioden 1868–1889. Han var initiativtager til opprettelsen av Kristiansunds Kreditbank, der han selv fungerte som første administrerende direktør i perioden 1875–1889.

Hans politiske arbeid gav ham embedet som stiftamtmann i Akershus, som han skjøttet i årene 1895–1918. Som stiftamtmann bidro han blant annet til opprettelsen av Hvam landbruksskole, Akershus skogselskap (hvor han var formann 1900–1904) og Akershus Amts sinnssykeasyl, samt utbyggingen av Rånåsfoss kraftstasjon.

## Politisk arbeid

Furu var medlem av Kristiansund bystyre 1875–1889, samt ordfører i årene 1877 og 1885–1889. Han var innvalgt på Stortinget som en moderat-liberal representant fra Kristiansund 1880–1882 og 1886–1888, og var tilhenger av utvidet stemmerett og statsrådenes adgang til Stortinget. På juridisk grunnlag stemte han imidlertid imot å kunngjøre statsrådenes adgang til Stortinget, ettersom som kongen hadde nektet å sanksjonere vedtaket, og Furu distanserte seg fra Venstre. Han følte seg tvunget til å stemme med regjeringen resten av perioden. I sin siste stortingsperiode representerte han derfor det nylig dannede partiet Høyre.

Furu var statsråd i Stockholm 1889–1890 og indreminister 1890–1891 i Emil Stangs første regjering. I Stangs andre regjering var Furu finansminister 1893–1895, revisjonsminister 1894–1895 og statsråd i Stockholm i 1895. Furu bidro til forlengelse av mellomriksloven, som sikret norske næringsinteresser. Han var motstander av Stangs kompromisslinje i konsulatsaken, og forsøkte å få Johan Thorne til å danne regjering, hvilket mislyktes.

## Utmerkelser
Han ble tildelt kommandørkorset av 1. klasse av St. Olavs Orden i 1893, og var kommandør av Nordstjerneordenen.

Amtmann Furus plass i Oslo er oppkalt etter ham.

## Referanser


## Eksterne lenker
* 
*
Devizes Castle

**Devizes Castle** var opprinnelig en historisk middelalderfestning i den engelske byen Devizes i Wiltshire som ble revet i slutten av den engelske borgerkrigen. Dagens «festning» er nostalgisk rekonstruksjon som ble bygget på 1800-tallet.

Den første festningen på dette stedet ble bygget i 1080 av Osmund, biskop av Salisbury. Denne festningen brant ned i 1113 og ble deretter bygget på nytt i stein av Roger, biskop av Salisbury, i 1120. Han okkuperte det under kong Henrik I av England og på nytt under kong Stefan av England. Roger stilte seg på Stefans side under den første engelske borgerkrigen. Festningen ble erobret og gjenerobret til den forble en eiendom under kronen og ble brukt som et fengsel under kongene Henrik II og Henrik III.

I 1643 under den andre engelske borgerkrigen ble festningen okkupert av rojalistiske soldater og deretter beleiret av parlamentariske tropper under ledelse av sir William Waller. Imidlertid tre dager senere i slaget ved Roundway Down ble Wallers hær beseiret av de rojalistiske styrkene. Festningen og byen forble under kontroll av rojalistene under militært styre ved sir Charles Lloyd som forsvarte byen mot gjentatte angrep og bombardement av parlamentarikerne. I september 1645 invaderte Oliver Cromwell med store styrker og tungt artilleri og beleiret festningen til den kapitulerte etter å ha blitt beskutt i stykker. 

I mai 1648 ble festningen revet ned som følge av parlamentarisk orden. Alt som gjenstår av middelalderfestningen er den opprinnelige jordhaug, omrisset av festningsgraven og spor av grunnmuren til den store hallen.

Dagens «festning» eller slott ble bygget av Leach-familien på 1800-tallet i en såkalt ny-normannisk eller gotisk stil som har ingenting med de tidligere bygningene å gjøre. Bygningen er i dag delt inn i leiligheter i privat eie og er ikke åpent for offentligheten.

## Litteratur
*Fry, Plantagenet Somerset, *The David & Charles Book of Castles*, David & Charles, 1980. ISBN 0-7153-7976-3

## Referanser


## Eksterne lenker
* Devizes Castle Home Page
* Devizes Castle
Michelada

**Michelada** er en meksikansk drikk som består av øl, isbiter, limesaft, salt, tabascosaus og worcestersaus. Det finnes imidlertid flere lokale varianter av michelada der noen av indegriensene byttes ut med teriyakisaus, Maggisaus, eller soyasaus. Drikken oppstod i Mexico på 1940-tallet, da det begynte å bli populært å blande øl med sterk krydret saus.
Zakamensk

**Zakamensk** (russisk: Зака́менск) er en by i Republikken Burjatia i Russland. Den ligger 350&nbsp;km sørvest for Ulan-Ude. Innbyggertall: 12&nbsp;709 (folketelling 2002).

Den ble grunnlagt i 1893 som gruvebosetningen *Gorodok*. Bystatus ble innvilget i 1944. I 1959 ble navnet endret til det nåværende Zakamensk.

## Referanser
Balej

**Balej** (russisk: Балей) er en by i Zabajkalskij kraj i Russland. Den ligger ved elva Unda (ei sideelv til Onon, i Amurs nedbørfelt), rundt 220&nbsp;km øst for Tsjita.

## Demografi
Befolkningsutvikling:
:

## Referanser


## Eksterne lenker
*
Sretensk

**Sretensk** (russisk: Сре́тенск) er en by i Zabajkalskij kraj i Russland. Den ligger ved elva Sjilka, rundt 385&nbsp;km øst for Tsjita.

Sretensk ble grunnlagt i 1689, og fikk innvilget bystatus i 1926.

## Demografi
Befolkningsutvikling:
:

## Referanser


## Eksterne lenker
*
Kjakhta

**Kjakhta** (russisk: Кяхта, burjatisk: Хяагта) er en by i Republikken Burjatia i Russland. Den ligger rundt 190&nbsp;km sørvest for Ulan-Ude, like ved grensen til Mongolia. Innbyggertall: 18&nbsp;841 (est. 2006), 18&nbsp;391 (folketelling 2002).

I Nertsjinsktraktaten i 1689 mellom Qing-imperiet og Russland ble Kjakhta utpekt som den eneste russiske grensehandelsstedet, og bare noen hundre meter unna på den andre siden av grensen bygde kineserne byen Maimaicheng (買賣城), som i dag heter Altanbulag og ligger i Mongolia.

Fram til 1727 var handelen mellom Kjakhta og Kina et statlig monopol, men fra da var den åpen også for enkeltkjøppmenn, og vokste deretter jevnlig til 1860. I henhold til avtalen i Peking av 1860 ble rettighetene til varehandel da gjort gjeldende for hele den russisk-kinesiske grensen. Siden da har byens rolle som handelsplass blitt redusert og den har etter Mongolias selvstendighet blitt en grenseby mellom Russland og Mongolia.

## Referanser


## Eksterne lenker
*
Helliter’n og Halvliter’n

***Helliter'n og Halvliter'n*** er en tegneserie av den norske serieskaperen Bjørn Ousland.

Serien omhandler de to alkoholikerne kalt Helliter'n og Halvliter'n, og deres fyllehistorier. Helliter'n og Halvliter'n parodiserer to engelske skuespillere, nemlig Stan Laurel (Halvan) og Oliver Hardy (Helan).

*Helliter'n og Halvliter'n* gikk i bladet Pyton fra midten av åttitallet til ut på nittitallet. Etter fem års pause ble serien tatt opp igjen i 2002 til Egmont Serieforlagets nysatsing på bladet *[[Ernie]]*.

## Utgivelser i albumform
**Helliter'n og Halvliter'n, album 3* (Python-Album nr.1 2002,  Bladkompaniet)
**Helliter'n og Halvliter'n på en snurr* (Python-Album nr.1 1998,  Bladkompaniet)
**Full fest med Helliter'n og Halvliter'n* (Bladkompaniet 1996, også utgitt i Finland som * Kokonainen ja Poulikas*)
«Dédalo» (1967)

**«Dédalo» (PA-01)** var et spansk hangarskip.

Dédalo ble opprinnelig bygget for den amerikanske marinen som USS «Cabot» (CVL-28). 30. august 1967 ble den overført til den spanske marinen under MDAP-programmet, og i 1975 ble den kjøpt av Spania. I 1976 gjennomgikk skipet en omfattende modernisering samtidig som den spanske marinen mottok sine første Harrier-fly.

Dédalo ble tatt ut av tjeneste 5. august 1989.